P6_TA(2007)0033

Μακροοικονομική χρηματοδοτική συνδρομή στη Μολδαβία *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την παροχή συμπληρωματικής μακροοικονομικής χρηματοδοτικής συνδρομής στη Μολδαβία (COM(2006)0579 — C6-0342/2006 — 2006/0184(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2006)0579) [1],

- έχοντας υπόψη το άρθρο 308 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0342/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Διεθνούς Εμπορίου και τη γνωμοδότηση της Επιτροπής Προϋπολογισμών (A6-0013/2007),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 9α (νέα)

| (9α) Η Υπερδνειστερία μπορεί να διαδραματίσει σημαντικό ρόλο στο εμπόριο που έχει πρόσφατα επεκταθεί, ως αποτέλεσμα της απαγόρευσης που επιβλήθηκε από τη Ρωσία στις εισαγωγές κρασιού μολδαβικής προέλευσης, η οποία δεν ισχύει για το κρασί που προέρχεται από την Υπερδνειστερία. |

Τροπολογία 2

Αιτιολογική σκέψη 9β (νέα)

| (9β) Η Υπερδνειστερία έχει σημαντικά έσοδα από το εμπόριο υπό μορφή τελωνειακών δασμών και φόρων, τα οποία δεν αποτελούν έσοδα του κρατικού προϋπολογισμού της Μολδαβίας. |

Τροπολογία 3

Αιτιολογική σκέψη 9γ (νέα)

| (9γ) Η μακροοικονομική χρηματοδοτική συνδρομή της ΕΕ δεν πρέπει να συμπληρώνει απλώς τα προγράμματα και τους πόρους των θεσμικών οργάνων του Bretton Woods, αλλά να διασφαλίζει την προστιθέμενη αξία της κοινοτικής συμμετοχής. |

Τροπολογία 4

Αιτιολογική σκέψη 9δ (νέα)

| (9δ) Η Κοινότητα θα πρέπει να διασφαλίσει τη νομική και ουσιαστική συνοχή της μακροοικονομικής χρηματοδοτικής συνδρομής της ΕΕ με τους διάφορους τομείς της εξωτερικής δράσης και άλλες συναφείς κοινοτικές πολιτικές. Η συνοχή αυτή θα πρέπει να διασφαλίζεται με τη θέσπιση πολιτικής, συμπεριλαμβανομένων του Μνημονίου Συναντίληψης και της Συμφωνίας Επιχορήγησης, και με την εφαρμογή της. |

Τροπολογία 5

Αιτιολογική σκέψη 9ε (νέα)

| (9ε) Η Κοινότητα θα πρέπει να διασφαλίσει ότι η μακροοικονομική χρηματοδοτική συνδρομή της ΕΕ θα είναι έκτακτη και περιορισμένη χρονικά, θα συμπληρώνει τη στήριξη που έχει χορηγηθεί από τα θεσμικά όργανα του Bretton Woods, τους διμερείς δωρητές και τη Λέσχη των Παρισίων, θα εξαρτάται επίσης από την εκπλήρωση σαφώς προσδιορισμένων απαιτήσεων, συμπεριλαμβανομένων πολιτικών προϋποθέσεων και θα παρακολουθείται και θα αξιολογείται προσεκτικά, προκειμένου να αποφεύγονται απάτες και χρηματοδοτικές παρατυπίες. |

Τροπολογία 6

Αιτιολογική σκέψη 9στ (νέα)

| (9στ) Η Ρωσία εξήγησε ότι η απαγόρευση των εισαγωγών κρασιού από την Μολδαβία επιβλήθηκε λόγω της μη συμμόρφωσης με ορισμένες απαιτήσεις φυτοϋγεινομικού χαρακτήρα. |

Τροπολογία 7

Αιτιολογική σκέψη 9ζ (νέα)

| (9ζ) Η Κοινότητα θα πρέπει να παράσχει χρηματοοικονομική συνδρομή στη Μολδαβία, προκειμένου να βελτιωθεί η ποιότητα και η ασφάλεια των τροφίμων στον τομέα της οινοπαραγωγής. |

Τροπολογία 8

Αιτιολογική σκέψη 10

(10) Η εκταμίευση της παρούσας μη επιστρεπτέας επιχορήγησης δεν θίγει τις εξουσίες της αρχής του προϋπολογισμού. | (10) Η εκταμίευση της παρούσας μη επιστρεπτέας επιχορήγησης δεν θίγει τις εξουσίες της αρχής του προϋπολογισμού. Η εν λόγω χρηματοδοτική συνδρομή θα πρέπει να παρασχεθεί αφού εξακριβωθεί κατά πόσο οι όροι που προβλέπεται να συμφωνηθούν με τις αρχές της Μολδαβίας έχουν εκπληρωθεί σε ικανοποιητικό βαθμό. Οι όροι εκταμίευσης των δόσεων της έκτακτης συνδρομής, οι οποίοι θα οριστούν με μνημόνιο συναντίληψης και με συμφωνία επιχορήγησης, θα πρέπει να συμπεριλαμβάνουν ειδικούς προς επίτευξη στόχους στους εξής τομείς: βελτίωση της διαφάνειας και ενίσχυση της βιωσιμότητας των δημοσίων οικονομικών· εφαρμογή των μακροοικονομικών και δημοσιονομικών προτεραιοτήτων βάσει της ικανοποιητικής εκτέλεσης του προγράμματος που υποστηρίζεται από το Διεθνές Νομισματικό Ταμείο στο πλαίσιο του Εγγράφου για την στρατηγική οικονομικής ανάπτυξης και μείωσης της φτώχειας και των μεταρρυθμίσεων που έχουν οριστεί με το Πρόγραμμα δράσης ΕΕ-Μολδαβίας στο πλαίσιο της Ευρωπαϊκής Πολιτικής Γειτονίας· και πλήρης συμμόρφωση με τα διεθνή πρότυπα στους τομείς της δημοκρατίας και των ανθρωπίνων δικαιωμάτων, συμπεριλαμβανομένου του σεβασμού των μειονοτήτων και των θεμελιωδών αρχών του κράτους δικαίου. Η πραγματική πρόοδος όσον αφορά την επίτευξη αυτών των στόχων, θα πρέπει να αποτελέσει τη βάση για την εκταμίευση των δόσεων της συνδρομής αυτής. |

Τροπολογία 9

Άρθρο 1, παράγραφος 1

1. Η Κοινότητα θα θέσει στη διάθεση της Μολδαβίας μακροοικονομική χρηματοδοτική συνδρομή υπόμορφή μη επιστρεπτέας επιχορήγησης ανώτατου ύψους 45 εκατ. ευρώ με σκοπό την υποστήριξη του ισοζυγίου πληρωμών της Μολδαβίας και, με τον τρόπο αυτόν, την ελάττωση των χρηματοδοτικών περιορισμών στην εφαρμογή του οικονομικού προγράμματος της κυβέρνησης. | 1. Η Κοινότητα θα θέσει στη διάθεση της Μολδαβίας έκτακτη μακροοικονομική χρηματοδοτική συνδρομή υπόμορφή μη επιστρεπτέας επιχορήγησης ανώτατου ύψους 45 εκατ. ευρώ με σκοπό την υποστήριξη του ισοζυγίου πληρωμών της Μολδαβίας στο πλαίσιο της σοβαρής επιδείνωσης του εμπορικού ισοζυγίου και του ισοζυγίου τρεχουσών συναλλαγών της Μολδαβίας και, με τον τρόπο αυτόν, την ελάττωση των χρηματοδοτικών περιορισμών στην εφαρμογή του οικονομικού προγράμματος της κυβέρνησης. |

Τροπολογία 10

Άρθρο 1, παράγραφος 2

2. Τη διαχείριση της χρηματοδοτικής συνδρομής της Κοινότητας αναλαμβάνει η Επιτροπή σε συνεργασία με την Οικονομική και Δημοσιονομική Επιτροπή και κατά τρόπο συνεπή προς τις συμφωνίες που έχουν συναφθεί μεταξύ Διεθνούς Νομισματικού Ταμείου (ΔΝΤ) και Μολδαβίας. | 2. Τη διαχείριση της χρηματοδοτικής συνδρομής της Κοινότητας αναλαμβάνει η Επιτροπή σε συνεργασία με την Οικονομική και Δημοσιονομική Επιτροπή και κατά τρόπο συνεπή προς τις συμφωνίες που έχουν συναφθεί μεταξύ Διεθνούς Νομισματικού Ταμείου (ΔΝΤ) και Μολδαβίας. Η Επιτροπή ενημερώνει τακτικά το Ευρωπαϊκό Κοινοβούλιο σχετικά με τις ενέργειες της Οικονομικής και Δημοσιονομικής Επιτροπής και του διαβιβάζει τα σχετικά έγγραφα. |

Τροπολογία 11

Άρθρο 1, παράγραφος 3

3. Η χρηματοδοτική συνδρομή της Κοινότητας θα παραμείνει στη διάθεση της Μολδαβίας επί δύο έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης. Ωστόσο, εφόσον το απαιτήσουν οι περιστάσεις, η Επιτροπή δύναται να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της ενίσχυσης κατά ένα έτος το πολύ. | 3. Η χρηματοδοτική συνδρομή της Κοινότητας θα παραμείνει στη διάθεση της Μολδαβίας επί δύο έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης. |

Τροπολογία 12

Άρθρο 2, παράγραφος 1

1. Η Επιτροπή εξουσιοδοτείται να συμφωνήσει με τις αρχές της Μολδαβίας, μετά από διαβούλευση με την Οικονομική και Δημοσιονομική Επιτροπή, τους όρους οικονομικής και χρηματοπιστωτικής πολιτικής από τους οποίους εξαρτάται η παρούσα συνδρομή. Οι εν λόγω όροι θα καθοριστούν με ένα μνημόνιο συναντίληψης και μια συμφωνία χορήγησης. Οι όροι αυτοί πρέπει να είναι συνεπείς με τις συμφωνίες και τις ρυθμίσεις που αναφέρονται στο άρθρο 1 παράγραφος 2. | 1. Η Επιτροπή εξουσιοδοτείται να συμφωνήσει με τις αρχές της Μολδαβίας, μετά από διαβούλευση με την Οικονομική και Δημοσιονομική Επιτροπή και το Ευρωπαϊκό Κοινοβούλιο, τους όρους οικονομικής και χρηματοπιστωτικής πολιτικής από τους οποίους εξαρτάται η παρούσα συνδρομή. Οι εν λόγω όροι θα καθοριστούν με μνημόνιο συναντίληψης και με συμφωνία χορήγησης. Οι όροι αυτοί πρέπει να είναι συνεπείς με τις συμφωνίες και τις ρυθμίσεις περί των οποίων το άρθρο 1, παράγραφος 2. Το μνημόνιο συναντίληψης και η συμφωνία χορήγησης υποβάλλονται αμέσως στο Συμβούλιο και το Ευρωπαϊκό Κοινοβούλιο. Οι εν λόγω όροι συμπεριλαμβάνουν ειδικούς στόχους στους ακόλουθους τομείς: βελτίωση της διαφάνειας και ενίσχυση της βιωσιμότητας των δημοσίων οικονομικών· εφαρμογή των μακροοικονομικών και δημοσιονομικών προτεραιοτήτων βάσει της ικανοποιητικής εκτέλεσης του προγράμματος που υποστηρίζεται από το ΔΝΤ στο πλαίσιο του Εγγράφου για την στρατηγική οικονομικής ανάπτυξης και μείωσης της φτώχειας και των μεταρρυθμίσεων που έχουν οριστεί στο Πρόγραμμα δράσης ΕΕ-Μολδαβίας στο πλαίσιο της Ευρωπαϊκής Πολιτικής Γειτονίας· και πλήρης συμμόρφωση με τα διεθνή πρότυπα στους τομείς της δημοκρατίας και των ανθρωπίνων δικαιωμάτων, συμπεριλαμβανομένου του σεβασμού των μειονοτήτων και των θεμελιωδών αρχών του κράτους δικαίου. Η πραγματική πρόοδος όσον αφορά την επίτευξη αυτών των στόχων αποτελεί τη βάση για την εκταμίευση των δόσεων αυτής της συνδρομής. Προκειμένου να ενισχυθούν η διαφάνεια και η λογοδοσία, τα κριτήρια της μακροοικονομικής χρηματοδοτικής συνδρομής της ΕΕ δημοσιοποιούνται. |

Τροπολογία 13

Άρθρο 3, παράγραφος 3

3. Η δεύτερη και οι τυχόν περαιτέρω δόσεις θα εκταμιευθούν εφόσον εφαρμόζεται ικανοποιητικά το οικονομικό πρόγραμμα που υποστηρίζει το ΔΝΤ στο πλαίσιο της διευκόλυνσης για τη μείωση της φτώχειας και την ανάπτυξη και το Πρόγραμμα δράσης ΕΕ- Μολδαβίας στο πλαίσιο της Ευρωπαϊκής Πολιτικής Γειτονίας, καθώς και όποια άλλα μέτρα συμφωνήθηκαν με την Επιτροπή σύμφωνα με τα όσα ορίζει το άρθρο 2 παράγραφος 1 και όχι προτού παρέλθει ένα τρίμηνο από την εκταμίευση της προηγούμενης δόσης. | 3. Η δεύτερη και οι τυχόν περαιτέρω δόσεις θα εκταμιευθούν εφόσον εφαρμόζεται ικανοποιητικά το οικονομικό πρόγραμμα που υποστηρίζει το ΔΝΤ στο πλαίσιο της διευκόλυνσης για τη μείωση της φτώχειας και την ανάπτυξη και το Πρόγραμμα δράσης ΕΕ- Μολδαβίας στο πλαίσιο της Ευρωπαϊκής Πολιτικής Γειτονίας, καθώς και όποια άλλα μέτρα συμφωνήθηκαν με την Επιτροπή σύμφωνα με τα όσα ορίζει το άρθρο 2, παράγραφος 1 και ιδίως η επίτευξη ικανοποιητικής προόδου προς την κατεύθυνση της επίτευξης των στόχων που ορίζονται στο μνημόνιο συναντίληψης που προβλέπει το άρθρο 2, παράγραφος 1, και όχι προτού παρέλθει ένα τρίμηνο από την εκταμίευση της προηγούμενης δόσης. |

Τροπολογία 14

Άρθρο 3, παράγραφος 4

4. Τα ποσά της συνδρομής καταβάλλονται στην Εθνική Τράπεζα της Μολδαβίας. Τελικός αποδέκτης των ποσών αυτών θα είναι το Υπουργείο Οικονομικών της Μολδαβίας. | 4. Τα ποσά της συνδρομής καταβάλλονται στην Εθνική Τράπεζα της Μολδαβίας και καταγράφονται στην κατηγορία "έκτακτη χρηματοδοτική συνδρομή από την Ευρωπαϊκή Ένωση". Τελικός αποδέκτης των ποσών αυτών θα είναι το Υπουργείο Οικονομικών της Μολδαβίας. |

Τροπολογία 15

Άρθρο 4

Η εφαρμογή της παρούσας συνδρομής πραγματοποιείται σύμφωνα με τις διατάξεις του Δημοσιονομικού Κανονισμού που διέπει τον Γενικό προϋπολογισμό των Ευρωπαϊκών Κοινοτήτων και τους κανόνες εφαρμογής του. Ειδικότερα, το μνημόνιο συναντίληψης και η συμφωνία χορήγησης που θα συναφθούν με τις αρχές της Μολδαβίας πρέπει να διασφαλίζουν ότι η Μολδαβία θα λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας σε σχέση με την παρούσα συνδρομή. Πρέπει επιπλέον να προβλέπει την πραγματοποίηση ελέγχων από την Επιτροπή και την Ευρωπαϊκή Υπηρεσία Καταπολέμησης της Απάτης (OLAF), με τη μορφή επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο , κατά περίπτωση επιτόπιων. | Η εφαρμογή της παρούσας συνδρομής πραγματοποιείται σύμφωνα με τις διατάξεις του Δημοσιονομικού Κανονισμού που διέπει τον Γενικό προϋπολογισμό των Ευρωπαϊκών Κοινοτήτων και τους κανόνες εφαρμογής του. Ειδικότερα, το μνημόνιο συναντίληψης και η συμφωνία χορήγησης που θα συναφθούν με τις αρχές της Μολδαβίας πρέπει να διασφαλίζουν ότι η Μολδαβία θα λάβει ειδικά μέτρα για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας που ενδεχομένως συνδέεται με την παρούσα συνδρομή. Προκειμένου να διασφαλιστεί μεγαλύτερη διαφάνεια στη διαχείριση και εκταμίευση των πόρων, πρέπει επιπλέον να προβλέπει την πραγματοποίηση ελέγχων από την Επιτροπή και την Ευρωπαϊκή Υπηρεσία Καταπολέμησης της Απάτης (OLAF), με τη μορφή επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο , κατά περίπτωση επιτόπιων. |

Τροπολογία 16

Άρθρο 5

Η Επιτροπή υποβάλλει κατ' έτος και έως τις 31 Αυγούστου, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση σχετικά με την εφαρμογή της παρούσας συμφωνίας κατά το προηγούμενο έτος. | Η Επιτροπή υποβάλλει κατ' έτος και έως τις 31 Αυγούστου, έκθεση στις αρμόδιες επιτροπές του Ευρωπαϊκού Κοινοβουλίου και στο Συμβούλιο, που περιλαμβάνει αξιολόγηση σχετικά με την εφαρμογή της παρούσας συμφωνίας κατά το προηγούμενο έτος. Στην έκθεση αυτή προσδιορίζονται η σχέση μεταξύ των στόχων που ορίζει το άρθρο 2, παράγραφος 1, οι τρέχουσες οικονομικές και δημοσιονομικές επιδόσεις της Μολδαβίας και η απόφαση της Επιτροπής να εκταμιεύσει τις δόσεις αυτής της συνδρομής. |

Τροπολογία 17

Άρθρο 5α (νέο)

| Άρθρο 5α Το αργότερο δύο έτη από τη λήξη της περιόδου συνδρομής που προβλέπει η παρούσα απόφαση, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο εκ των υστέρων έκθεση αξιολόγησης. |

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------